Poštovani roditelji,

Kao ravnatelj smatram da vrtić treba prvenstveno biti sigurno okruženje za djecu, odgojitelje, tehničko osoblje te ostale zaposlenike naše ustanove koji svakodnevno u njoj borave i rade . Od početka pandemije COVID-19 trudimo se maksimalno pridržavati mjera i uputa propisanih od strane HZJZ te sada neposredno prije prihvata djece od 11.5.2020. imamo potrebu ispitati vaše potrebe za uključivanje djeteta u odgojno obrazovni rad u našoj ustanovi. Stoga apeliram na vaše savjesno i odgovorno ponašanje kao roditelja da prije ispunjavanja Upitnika i Izjave za roditelje pažljivo proučite Upute HZJZ za ustanove ranog i predškolskog odgoja i osnovnoškolskih ustanova te Preporuke za rad s djecom rane i predškolske dobi MZO-a koje se nalaze na našoj Web stranici vrtića.

Tijekom prva dva tjedna (11.5.-22.5.) odgojno obrazovnog rada, pratit će se proces rada i njegova evaluacija s pedagoškog, ali i epidemiološkog stajališta te ćemo nakon toga izraditi promjene uvjeta ako to bude potrebno. Sukladno epidemiološkoj situaciji, bit će dane nove upute ili će se produljiti trajanje postojećih.

Naglašavam da boravak djeteta u vrtiću može potencijalno predstavljati veći rizik za zarazu djece COVID-19 nego je to sigurnost doma u kojem dijete živi. Polaznici vrtića u ovom terminu smatramo da će biti djeca **čiji roditelji ne mogu osigurati siguran boravak kod kuće. Nemogućnost sigurnog zbrinjavanja djece kod kuće, zaposlenost oba roditelja te činjenicu da je roditelj upoznat s uputama HZJZ-a i MZO-a, roditelj potvrđuje pisanom izjavom ravnatelju Dječjeg vrtića Grigor Vitez prije uključivanja djeteta u ustanovu.**

Ravnateljica

Sandra Ivanuš